**Н А Ц Р Т**

На основу члана 100. ст. 1. тач. 2. Закона о планирању и изградњи („Службени гласник РС“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019- др. закон, 9/2020 и 52/2021), члановима 17. и 29. а сагласно члану 30. и 34. Одлуке о грађевинском земљишту („Службени гласник општине Велико Градиште“, бр. 17/2021), члана 21. Одлуке о јавној својини општине Велико Градиште („Службени гласник општине Велико Градиште бр. 17/2021) као и члана 40. а у вези члана 15. Статута општине Велико Градиште („Службени гласник општине Велико Градиште“, бр. 2/2019), члана 136. Закона о општем управном поступку („Службени гласник РС“, бр.18/2016 и 95/2018 - аутентучно тумачење), по спроведеном управном поступку на образложени захтев Одељења за урбанизам и имовинско-правне послове Општинске управе општине Велико Градиште, на предлог Општинског већа општине Велико Градиште,

Скупштина општине Велико Градиште, на \_\_. седници одржаној дана \_\_\_\_\_\_2021 године, донела је,

**Р Е Ш Е Њ Е**

**О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ**

**СВОЈИНЕ ОПШТИНЕ ВЕЛИКО ГРАДИШТЕ**

**I**

**1. Општина Велико Градиште**, **ОТУЂУЈЕ,** из јавне својине општине, после спроведеног поступка непосредне погодбе уз накнаду, грађевинско земљиште ван граница градског грађевинског земљишта, у циљу стицања права својине, а ради исправке граница суседних парцела, своје непокретности и то:

**-** кат. парц. бр. 345/4 „Маршала Тита“, земљиште под делом зграде, површине 5,00 м2 из Л.н.бр 135. к.о. Чешљева Бара, уписана као јавна својина општине Велико Градиште,

**-** кат. парц. бр. 347/4 „Маршала Тита“, остало вештачки створено-неплодно, површине 35,00 м2 из Л.н.бр 135. к.о. Чешљева Бара, уписана као јавна својина општине Велико Градиште и

**-** кат. парц. бр. 345/5 „Маршала Тита“, земљиште под делом зграде, површине 2,00 м2 из Л.н.бр 135. к.о. Чешљева Бара, уписана као јавна својина општине Велико Градиште,

понуђачу,

**ПАУНОВИЋ (**Стојана) **ДЕСИМИРУ** из Чешљеве Баре, ул. нема улице бб, по процењеној тржишној цени, надлежног органа, од 1.200,00 динара по м2.

Укупна цена грађевинског земљишта из ст. 1. овог решења износи 50.400,00 динара, биће плаћена унапред, а пре овере Уговора све у складу са Одлуком о Грађевинском земљишту.

Непокретност из ст. 1.Одељка I. овог решења биће припојена парцели бр. 346 к.о. Чешљева Бара, власника Пауновић С. Десимира из Чешљеве Баре, у складу са урбанистичко-техничким документом односно елаборатом а сагласно са информацијом о локацији, ради озакоњења, односно легализације објеката.

**II**

Тржишна вредност земљишта којег чини непокретност из Одељека I. ст. 1. тач.1. овог решења, утврђена је записником надлежне Комисије за процену тржишне вредности ОЛПА општинске управе Велико Градиште, бр. 464-241-4/2021-1 од 15.07.2021 године, који је саставни део овог решења.

**ОБАВЕЗУЈЕ СЕ** стицалац да накнаду за отуђено грађевинско земљиште плати сагласно условима прописаним Одлуком о грађевинском земљишту СО Велико Градиште.

Општина Велико Градиште дозвољава стицаоцу да своје стечено право својине укњижи у одговарајућим јавним књигама о евиденцији непокретности, које се воде код СКН Велико Градиште.

Стицалац ће бити дужан да сноси и остале трошкове који из овог решења проистичу.

**III**

**ОБАВЕЗУЈЕ СЕ** стицалац да у року од 30 дана од дана достављања Решења, са општином Велико Градиште закључи Уговор, којим ће урадити међусобна права и обавезе.

У случају да стицалац са општином Велико Градиште не закључи Уговор у року предвиђеним Одлуком о грађевинском земљишту, надлежни орган општине Велико Градиште ће на предлог Општинске управе, ставити ван снаге решење о отуђењу.

Стицалац непокретности је дужан да у року од 3 године земљиште приведе намени предвиђеној Планом.

**IV**

Предметне непокретности налазе се у обухвату Просторног плана општине Велико Градиште за насељено место Чешљева Бара.

Земљиште које је предмет овог Решења није комунално уређено.

Комунално уређење непокретности, из Одељка I. овог решења, је обавеза стицаоца.

Грађевинско земљиште се отуђује стицаоцу у виђеном стању.

**О б р а з л о ж е њ е**

Пауновић С. Десимир из Чешљеве Баре ул. нема улице бб, покренуо је пред Општинском управом општине Велико Градиште, пред Oдељењем за урбанизам и имовинско-правне послове Општинске управе општине Велико Градиште, у складу са чланом 30. Одлуке о грађевинском земљишту („Службени гласник општине Велико Градиште“ бр. 17/2021), поступак за прибављање грађевинског земљишта ван граница градског грађевинског земљишта из јавне својине, у циљу исправке граница своје непокретности, ради легализације дела својих објекта.

Урбанистичко-техничким документом извршена је парцелација и препарцелација кат. парц. бр. 346, 345/1 и 347/1 к.о. Чешљева Бара, при чему је формирано неколико парцела. Предметне парцеле ближе наведене у диспозитиву овог решења. Урбанистички пројекат парцелације и препарцелације напред наведених парцела потврђен је од стране надлежног органа Општинске управе општине Велико Градиште, бр. 353-448/2019-06 и спроведен пред надлежном СКН Велико Градиште.

Новоформиране парцеле према информацији о локацији надлежног Одељења нису условне за изградњу због површине и облика и треба да послуже за исправку граница суседне парцеле горе назначеног лица..

Сагласност за исправку граница дало је и надлежно Општинско правобранилаштво, под бр. 10/21 дана 13.07.2021 године.

Одељење за за урбанизам и имовинско правне послове Општинске управе, је поступајући по захтеву Пауновић Десимира, прибавило податак о тржишној вредности грађевинског земљишта и о том податку обавестило је подносиоца захтева.

Почетна тржишна вредност предмета отуђења, утврђена је записником, надлежне Комисије за процену тржишне вредности ОЛПА Општинске управе општине Велико Градиште, бр. 464-241-4/2020-1 од 15.07.2021 године. Записник Комисије саставни је део овог решења.

Са почетном тржишном ценом подносилац захтева се сагласио у својој изјави.

Надлежно Одељење је у складу са одредбама главе III. Одлуке о грађевинском земљишту (“Службени гласник општине Велико Градиште”, бр. 17/2021) образложени предлог са изјавом понуђача доставило Председнику општине који је донео Одлуку о отуђењу непокретности непосредном погодбом. Поступак непосредне погодбе по том је провело стално скупштинско радно тело Комисија за прибављање и располагање грађевинским земљиштем СО.

Записник о поступку и радњама предузетим пред скупштинским радним телом достављени су надлежном Одељењу.

Сагласно Одлуци Председника општине Велико Градиште, а после достављеног записника Скупштинске Комисије, надлежно Одељење, сачинило је нацрт решења и упутило Општинском већу општине Велико Градиште, ради његовог усвајања и утврђивања предлога Одлуке која ће бити упућена, у складу са Статутом општине, надлежном органу, Скупштини општине Велико Градиште, ради његовог доношења.

Из свега напред изнетог, а сагласно одредби чланова 34. и 35. Одлуке о грађевинском земљишту (“Службени гласник општине Великог Градиште”, бр. 17/2021), члана 100. Закона о планирању и изградњи („Службени гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019- др. закон, 9/20 и 52/21), члана 19. Уредбе о условима, прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ бр. 16/2018), члана 21. Одлуке о јавној својини општине Велико Градиште („Службени гласник општине Велико Градиште бр. 17/2021) и одредбом члана 40. Статута општине Велико Градиште, предлаже се Скупштини општине, која врши располагање грађевинском земљиштем (“Службени гласник општине Велико Градиште”, бр. 2/2019), да донесе решење како је у предлогу дато.

**ПРАВНА ПОУКА:** Против овог решења не може се изјавити жалба, али се може покренути управни спор тужбом код Управног суда у Београду, у року од 30 дана од дана пријема решења.

Тужба се предаје Суду непосредно или поштом.

**Обрађивач:**

Одељење за урбанизам, и

имовинско-правне послове